Lars Petter Hagen

**Lars Petter Hagen** (født 1975) er en norsk komponist fra Ski, bosatt i Oslo. Siden 2003 har han jobbet i lderstillinger i norsk kulturliv parallelt med sin karriere som komponist og kurator. Hans verkliste omfatter instrumental- og vokalmusikk, lydinstallasjoner, elektroniske verker samt musikk for film og scene.

Han studerte ved Norges musikkhøgskole årene 1995-2000, der han hadde Rolf Wallin og Asbjørn Schaathun som lærere. Han hadde sitt internasjonale gjennombrudd som komponist på Donaueschinger Tage für Neue Musik i 2005 med bestillingsverket *Norske arkiver*, urfremført av Hilversum kammerorkester under ledelse av Peter Eötvös. 

I 2003 fikk Hagen Arne Nordheims komponistpris, og i 2004 ble han tildelt Edvard-prisen i klassen for samtidsmusikk for verket *Passage – silence and light triptych*. Han fikk Spellemannprisen 2013 i klassen komponist for Oslo Filharmoniske Orkester, Rolf Gupta og Gjermund Larsens utgivelse med hans musikk. Han har i tillegg vært kunstnerisk leder for interesseorganisasjonen Ny Musikk og festivalene Happy Days, Nordic Music Days og Ultimafestivalen. Han ble kunstnerisk leder for Ultimafestivalen fra 2012, etter også å ha vikariert i samme stilling der i 2009 og 2010. Hagen var leder for Ultima fram til 2017 og ble deretter prosjektleder for Oslo-filharmoniens 100-årsjubileum som ble markert i sesong 2019/2020. I 2020 gikk han over i stilling som utviklingssjef samme sted. Samme år tiltrådte han som rådsleder i Norsk kulturråd. 

Sammen med samtidsensemblet Cikada ble han nominert til Spellemannprisen 2019 i klassen samtid for *Lars Petter Hagen: Harmonium Repertoire*. Hagens verker har blitt fremført på festivaler som Donaueschinger Musiktage, Maerzmusik, Eclat og Gaudeamus Music Week av ensembler som Ensemble Modern, SWR Sinfonieorchester Baden- Baden, Neue Vocalsolisten Stuttgart og Oslo-filharmonien. I tillegg til vokal- og instrumentalkomposisjoner, har Hagen også arbeidet med lydinstallasjoner og komponert stykker for scene og filmproduksjoner.

I 2010 ble Hagen nominert til en Drama Desk Award for musikk komponert til det New York-baserte dukketeateret Wakka Wakkas forestilling Baby Universe. Hagen laget i 2012 platen *Elements of Light* i samarbeid med den tyske elektronika-produsenten Pantha du Prince og The Bell Laboratory.

Hagen har også vært aktiv som skribent, mentor og foreleser. 

I januar 2022 ble Hagen ansatt som direktør for Festspillene i Bergen i et åremål på fire år. 

## Diskografi
* Cikada, *Lars Petter Hagen: Harmonium Repertoire* (LAWO, 2019)
* Håkon Thelin, *Folk*, verk på utgivelsen: *Hymn* (2015)
* Ingrid Andsnes, *33+1*, verk på utgivelsen: *Diabelli Cadenza - for piano and EBow* (2015)
* Lars Petter Hagen & Oslo Philharmonic Orchestra, verk på utgivelsen: *The Artist's Despair Before the Grandeur of Ancient Ruins, To Zeitblom – Concerto for Hardanger Fiddle and Orchestra, Norwegian Archives, Tveitt-Fragments og Funeral March over Edvard Grieg* (2013)
* Donaueschinger Musiktage 2011 (NEOS 11214-16) - verk på utgivelsen: * Zeitblom* (2011)
* Dan Styffe, *Bass Trip*, verk på utgivelsen: *Hymn* (2008)
* Rolf-Erik Nystrøm, Cikada, Christian Eggen, Maja S.K. Ratkje,  *Concepts of Sorrows and Dangers*, verk på utgivelsen: *Concepts of Sorrows and Dangers* (2006)
* Poing, *Planet Poing*, verk på utgivelsen: *Kronologi* (2005)
* Donaueschinger Musiktage 2005 vol.3 (Col Legno WWE 1CD 20246) - verk på utgivelsen: *Norske Archives* (2005)
* Amund Sjølie Sveen, Erik Dæhlin Schwensen, *Works by Barrett, Hagen, Buene, Aagaard-Nilsen, Apollyon*, verk på utgivelsen: *Langsam* (2004)
* Oslo Sinfonietta, *Faces*, verk på utgivelsen:  *Nudes. Nudes 3.1b, Collage (Moments, Highlights), Nudes 1.1 og Nudes 2.0* (2000)

## Produksjon

### Kammermusikk
* *3 Transfigurations* for String Quartet (2017)
* *The NVS Notebook*, urfremført på Eclat Festival i 2011 av Neue Vocalsolisten Stuttgart
* *Lyric Structures*, urfremført I 2008 av Collegium Novum Zürich
* *Into Johannesburg*, bestillingsverk for Ensemble Modern og  Siemens Arts Program, urfremført i Frankfurt i 2008
* *Hymn*, bestillingsverk skrevet for Dan Styffe
* *Seven Studies*, elektroakustisk verk urfremført på Dark Music Days, Reykjavik i 2005
* *Concept of Sorrows and Dangers*, bestillingsverk skrevet for Rolf-Erik Nystrøm, urfremført i Kulturkirken Jakob i 2001
* *W: In Memory Of: (Subjects) *, bestillingsverk skrevet for Lars Erik ter-Jung og Thomas Kjekstad, urfremført i 2002
* *Max F: Passage*, bestillingsverk skrevet for Cikada Ensemble, urfremført på Maerzmusik, Berliner Festspiele i 2003
* *Lumiere, espace et vertes*, verk for saxofon, akkordeon og kontrabass, urfremført av Poing i 2002

### Orkesterverk
* *To Zeitblom*, bestillingsverk for SWR skrevet for hardangerfele og orkester, urfremført på Donaueshinger Musiktage 2011
* *The Artist's Despair Before the Grandeur of Ancient Ruins*, bestilingsverk skrevet for Oslo Filharmonien, urfremført i Oslo Konserthus i 2011
* *Funeral March for Edvard Grieg*, bestillingsverk for Bergen Filharmoniske Orkester, urfremført i Bergen i 2007
* *Understemmer*, seks installasjoner for blåseorkester, urfremført i Kolbotn i 2006
* *Norwegian Archives*, bestillingsverk for SWR, urfremført av Hilversum Radio Chamber Orchestra under Donaueshinger Musiktage i 2005
* *Tveitt-Fragments*, bestillingsverk for Det Norske Kammerorkester, urfremført under Nordland Musikkfestuke i Bodø i 2006

### Sceneproduksjoner
* Verk skrevet for Trøndelag Teaters oppsetning av Hamlet i 2015 innspilt av Trondheim Symfoniorkester
* Verk skrevet til Henriette Pedersens produksjoner *Animal Magnetism 1, Animal Magnetism 2, The Problem has no Name, Hamburger Allee, Small Stick, Big Bird* og *Blindt Begjær*
* Verk skrevet til det NYC-baserte teaterproduksjonsselskapet 'Wakka Wakkas forestillinger *Saga, Baby Universe (A Puppet Odyssey),  Fabrik: The Legend of M. Rabinowitz* og *The Death of Little Ibsen*
* Samarbeid med Goksøyr & Martens på flere produksjoner, blant annet dokumentaroperaen *This Is No Dream* urfremført i Johannesburg i 2008
* Tynset Project, *Bak lengste mil*,  2006

### Lydinstallasjoner
* *Archive Fever*, live-installation for small ensemble, electronics, visuals. Bestilt av Internationales Musikinstitut Darmstadt (2016)
* *Batterie Sonique*, lydkunstverk på Karljohansvern for Forsvarsbygg, avduket i 2011
* *Silent Places*, bestillingsverk for video, klarinett og sevbiografisk soundtrack urfremført på Music Factory Festival i Bergen i 2003
* *Sharing Silence*, lydinstallasjon, urfremført på UKS Biennalen i Oslo i 2004

## Referanser


## Eksterne lenker
* 
*  Lars Petter Hagens egne nettsider 
*  Verkliste fra NB noter